ddrg/super_eurlex huggingface dataset:
Komisjoni otsus,

26. märts 1999,

millega muudetakse otsust 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil

(teatavaks tehtud numbri K(1999) 754 all)

(EMPs kohaldatav tekst)

(1999/252/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikleid 14 ja 16 ning artikli 15 punkti a,

ning arvestades, et:

(1) komisjoni otsusega 93/197/EMÜ, [2] viimati muudetud otsusega 1999/236/EÜ [3] sätestatakse loomatervishoiu nõuded ja veterinaarsertifikaadid registreeritud hobuslaste ning aretamiseks ja tootmiseks ettenähtud hobuslaste impordil kolmandatest riikidest;

(2) veterinaarsertifikaatide A, B, C, D, ja E III peatüki lõiget d otsuse 93/197/EMÜ II lisas muudeti otsusega 93/510/EMÜ, [4] et võimaldada registreeritud hobuslaste ning aretamiseks ja tootmiseks ettenähtud hobuslaste importimist kolmandatest riikidest ühendusse enne nõutava lähetuseelse 90-päevase riigis viibimise lõppu, juhul kui need hobuslased on varem liikmesriikidest otse kolmandatesse lähteriikidesse toodud;

(3) deklaratsioon, mida täidab hobuslase omanik või omaniku esindaja, oli siiski jäänud vastavalt sõnastamata; selguse huvides tuleb deklaratsiooni sõnastus seetõttu ühtlustada II lisa veterinaarsertifikaatide A, B, C, D, ja E III peatüki lõike d sõnastusega;

(4) seetõttu tuleb otsust 93/197/EMÜ vastavalt muuta;

(5) käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Looma omaniku või omaniku esindaja deklaratsiooni punkt 2 otsuse 93/197/EMÜ II lisa veterinaarsertifikaatides A, B, C, D, ja E asendatakse järgmisega:

"2. Loom on sünnist saadik (3)

viibinud

(ekspordiriik)

või on viimase 90 päeva jooksul (3) imporditud otse Euroopa Ühenduse liikmesriigist, või toodud ekspordiriiki vähemalt 90 päeva enne käesoleva deklaratsiooni täitmist. (3)"

Artikkel 2

Käesolev otsus on adresseeritud liikmesriikidele.

Brüssel, 26. märts 1999

Komisjoni nimel

komisjoni liige

Franz Fischler

[1] EÜT L 224, 18.8.1990, lk 42.

[2] EÜT L 86, 6.4.1993, lk 16.

[3] EÜT L 87, 31.3.1999, lk 13.

[4] EÜT L 238, 23.9.1993, lk 44.

--------------------------------------------------
Euroopa Liidu Teataja L 022 , 29/01/1999 Lk 0069 - 0070



Nõukogu otsus, 25. jaanuar 1999, riikide keskpankade välisaudiitorite kohta (1999/70/EÜ) EUROOPA LIIDU NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja käsitlevat protokolli ja eriti selle artiklit 27.1, võttes arvesse Euroopa Keskpanga (edaspidi EKP) 12. novembri 1998 soovitust [1] ning arvestades, et: EKP ja riikide keskpankade (edaspidi RKPd) aruandeid auditeerivad EKP nõukogu soovitatud ja nõukogu heaks kiidetud erapooletud välisaudiitorid; EKP soovitas osalevate RKPde ametisse nimetatud praegused välisaudiitorid tagasi nimetada, tingimusel et hiljem võidakse võtta uus otsus, ON VASTU VÕTNUD JÄRGMISE OTSUSE: Artikkel 1 1. KPMG Réviseurs d'Entreprises s.c., Antverpen, ja Deloitte Touche Tohmatsu s.c., Brüssel, kinnitatakse käesolevaga Banque Nationale de Belgique/Nationale Bank van België välisaudiitoriteks. 2. KPMG Deutsche Treuhandgesellschaft AG ja PwC Deutsche Revision AG kinnitatakse käesolevaga Deutsche Bundesbank välisaudiitoriteks. 3. Coopers & Lybrand, kes kuuluvad rahvusvahelisse firmasse PricewaterhouseCoopers, kinnitatakse käesolevaga Banco de España välisaudiitoriks. 4. Mazars & Guérard, Pariis, ja Deloitte Touche Tohmatsu-Audit, Neuilly, kinnitatakse käesolevaga Banque de France välisaudiitoriteks. 5. PricewaterhouseCoopers, Dublin, kinnitatakse käesolevaga Central Bank of Ireland välisaudiitoriks. 6. Reconta Ernst and Young, spa, Rooma, kinnitatakse käesolevaga Banca d'Italia välisaudiitoriks. 7. PricewaterhouseCoopers SARL (Société à responsabilité limitée), Réviseur d'Entreprises, Luxembourg, kinnitatakse käesolevaga Banque centrale du Luxembourg välisaudiitoriks. 8. Prof. A. van Manen RA (registreeritud audiitor), kes antud juhul tegutseb iseseisvalt ja on PricewaterhouseCoopers partner, kinnitatakse käesolevaga De Nederlandsche Bank välisaudiitoriks. 9. Prof. DDr Kurt Neuner, Dr Pipin Henzl, Dr Peter Wolf, Mag. Christian Hofer, Dkfm. Dr Peter Christian Gormasz ja Dkfm. Leopold Wundsam, kes kõik on registreeritud heakskiidetud audiitorid, kinnitatakse käesolevaga Österreichische Nationalbank välisaudiitoriteks. 10. PricewaterhouseCoopers-Auditores e Consultores Lda. kinnitatakse käesolevaga Banco de Portugal välisaudiitoriks. 11. Arthur Anderson Oy kinnitatakse käesolevaga Suomen Pankki välisaudiitoriks. Artikkel 2 Otsusest teatatakse EKPle. Artikkel 3 Käesolev otsus avaldatakse Euroopa Ühenduste Teatajas. Brüssel, 25. jaanuar 1999 Nõukogu nimel eesistuja J. Fischer [1] EÜT C 411, 31.12.1998, lk 11. --------------------------------------------------
Euroopa Liidu Teataja C 146 , 27/05/1999 Lk 0001 - 0001



Nõukogu otsus, 11. mai 1999, siseturu ühtlustamisameti (kaubamärgid ja tööstusdisainilahendused) apellatsiooninõukogu liikme ametisse nimetamise kohta (1999/C 146/01) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 20. detsembri 1993. aasta määrust (EÜ) nr 40/94 ühenduse kaubamärgi kohta, [1] eriti selle artikleid 120 ja 131, võttes arvesse siseturu ühtlustamisameti (kaubamärgid ja tööstusdisainilahendused) haldusnõukogu poolt 14. aprillil 1999. aastal esitatud kandidatuuri, ON VASTU VÕTNUD JÄRGMISE OTSUSE: Artikkel 1 Käesolevaga nimetatakse viieks aastaks siseturu ühtlustamisameti (kaubamärgid ja tööstusdisainilahendused) apellatsiooninõukogu liikmeks hr Walter Peeters, sündinud 14. juulil 1944 Turnhoutis (Belgia). Artikkel 2 Artiklis 1 nimetatud viieaastase ajavahemiku alguskuupäeva määrab kindlaks siseturu ühtlustamisameti (kaubamärgid ja tööstusdisainilahendused) haldusnõukogu. Brüssel, 11. mai 1999 Nõukogu nimel eesistuja L. Schomerus [1] EÜT L 11, 14.1.1994, lk 1. Määrust on muudetud määrusega (EÜ) nr 3288/94 (EÜT L 349, 31.12.1994, lk 83). --------------------------------------------------
Euroopa Liidu Teataja L 180 , 15/07/1999 Lk 0047 - 0048



Komisjoni otsus, 24. juuni 1999, olemasolevate A ja B klassi reisilaevade loetelu avaldamise kohta, millest Kreeka teatas vastavalt nõukogu direktiivile 98/18/EÜ ja mille suhtes võib kohaldada artikli 6 lõike 3 punkti g erandit (avaldatud numbri K(1999) 1712 all) (EMPs kohaldatav tekst) (1999/461/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. märtsi 1998. aasta direktiivi 98/18/EÜ reisilaevade ohutuseeskirjade ja -nõuete kohta, [1] eriti selle artikli 6 lõike 3 punkti g, Kreeka on komisjonile teatanud loetelu olemasolevatest A ja B klassi laevadest, mis vastavad erandi kohaldamise tingimustele vastavalt direktiivi 98/18/EÜ artikli 6 lõike 3 punktile g, ON VASTU VÕTNUD KÄESOLEVA OTSUSE: Artikkel 1 Olemasolevad A ja B klassi reisilaevad, mis töötavad ainult kohalikul rannasõidul Kreekas asuvate sadamate vahel ja mille suhtes võib kohaldada artikli 6 lõike 3 punkti g erandit, on loetletud käesoleva otsuse lisas. Artikkel 2 Käesolev otsus on adresseeritud liikmesriikidele. Brüssel, 24. juuni 1999 Komisjoni nimel komisjoni liige Neil Kinnock [1] EÜT L 144, 15.5.1998, lk 1. -------------------------------------------------- LISA | Laeva nimi | Ühing | Eraldusnumbrid ja -tähed | Registreerimissadam | Reisijateveo maht | IMO number | Klass | Kiilu mahapanemise kuupäev | 1 | Poseidon Express II | Poseidon Express II Shipping Co. | SVRX | Piraeus 10152 | 1822 | 7302885 | B | 20.9.1972 | 2 | El Greco | Minoan Lines | J4LX | Iraklio 07 | 1501 | 7725362 | A | 1972 | 3 | Lycomides | Skyros Shipping Corp. | SV4089 | Piraeus 9478 | 401 | 7311800 | B | 1972. aasta september | 4 | Sappho | Shipping Co. of Lesvos | SYTN | Mitilini 18 | 1399 | 6612403 | A | 1966 | 5 | Agios Rafael | Shipping Co. of Lesvos | SYRT | Mitilini 34 | 626 | 6817675 | A | 1968 | 6 | Alcaeos | Shipping Co. of Lesvos | SVKF | Mitilini 26 | 850 | 7014440 | A | 1970 | 7 | Ialyssos | D.A.N.E Sea Line | SYUL | Rhodes 20 | 1238 | 6605450 | B | 1966 | 8 | Leros | D.A.N.E Sea Line | SXIH | Piraeus 9451 | 1248 | 6813485 | B | 1967 | --------------------------------------------------
Nõukogu otsus,

13. september 1999,

millega määratletakse 4-MTA uue sünteetilise narkootikumina, mille suhtes tuleb kohaldada kontrollmeetmeid ja kriminaalkaristusi

(1999/615/JSK)

EUROOPA LIIDU NÕUKOGU,

võttes arvesse Euroopa Liidu lepingut,

võttes arvesse 16. juuni 1997. aasta ühismeedet 97/396/JSK, mis käsitleb uute sünteetiliste narkootikumide alast teabevahetust, riskianalüüsi ja kontrolli, [1] eriti selle artikli 5 lõiget 1,

võttes arvesse komisjoni algatust

ning arvestades, et:

(1) ühismeetme 97/396/JSK artikli 4 lõike 3 alusel koostas Narkootikumide ja Narkomaania Euroopa Järelevalvekeskus (EMCDDA) aruande 4-MTA (P-metüültioamfetamiin või 4-metüültioamfetamiin) riskianalüüsi kohta;

(2) 4-MTA on amfetamiini derivaat, millega tundub kaasnevat kõrgem akuutsete mõjude oht kui MDMA (3,4-metüleendioksümetamfetamiin) puhul, kaasa arvatud kõrvaltoimed ja üledoseerimine. Euroopa Liidus on seda seostatud arvukate surmajuhtumite ja haiglaravi nõudvate mitteletaalsete juhtumitega;

(3) 4-MTA on mitmes liikmesriigis identifitseeritud rahvatervisele ohtlikuna. Praegu kontrollitakse seda kahes liikmesriigis;

(4) 4-MTA on tõhus psühhoaktiivne aine, mis pole praegu loetletud üheski 1971. aasta Ühinenud Rahvaste Organisatsiooni psühhotroopsete ainete konventsioonile lisatud loendis ja mis kujutab endast selle I või II loendis loetletud ainetega võrreldavat tõsist ohtu rahvatervisele ning millel ei ole ilmnenud raviväärtust;

(5) mõnedes liikmesriikides on avastatud 4-MTA ebaseaduslik kaubandus kombineerituna muude keelatud ainetega;

(6) liikmesriigid peaksid 4-MTA suhtes kohaldama nende seadusandluses ettenähtud kontrollmeetmeid ja kriminaalkaristusi, täites oma kohustusi vastavalt 1971. aasta Ühinenud Rahvaste Organisatsiooni psühhotroopsete ainete konventsioonile, pidades silmas selle I või II loendis loetletud aineid,

ON VASTU VÕTNUD JÄRGMISE OTSUSE:

Artikkel 1

Liikmesriigid võtavad vastavalt oma siseriiklikule õigusele vajalikud meetmed 4-MTA (P-metüültioamfetamiin või 4-metüültioamfetamiin) suhtes nende seadusandluses sätestatud kontrollimeetmete ja kriminaalkaristuste kohaldamiseks, täites oma kohustusi vastavalt 1971. aasta Ühinenud Rahvaste Organisatsiooni psühhotroopsete ainete konventsioonile, pidades silmas selle I või II loendis loetletud aineid.

Artikkel 2

Liikmesriigid võtavad kooskõlas ühismeetme 97/396/JSK artikli 5 lõike 1 kolmanda lõiguga artiklis 1 nimetatud meetmed kolme kuu jooksul pärast käesoleva otsuse jõustumiskuupäeva.

Artikkel 3

Käesolev otsus avaldatakse Euroopa Ühenduste Teatajas.

Käesolev otsus jõustub järgmisel päeval pärast selle avaldamist.

Brüssel, 13. september 1999

Nõukogu nimel

eesistuja

T. Halonen

[1] EÜT L 167, 25.6.1997, lk 1.

--------------------------------------------------
Euroopa Liidu Teataja L 327 , 21/12/1999 Lk 0058 - 0058



Nõukogu otsus 13. detsember 1999, Schengeni acquis' täieliku kohaldamise kohta Kreekas (1999/848/EÜ) EUROOPA LIIDU NÕUKOGU, võttes arvesse Schengeni acquis"Euroopa Liitu integreerimist käsitleva protokolli artikli 2 lõiget 2," võttes arvesse täitevkomitee 16. septembri 1998. aasta otsust, millega moodustatakse Schengeni lepingu rakendamise alaline komitee, võttes arvesse alaliste esindajate komitee poolt 30. juunil 1999. aastal vastuvõetud otsust, millega moodustatakse Kreekat käsitlev ajutine komitee, võttes arvesse Schengeni täitevkomitee 7. oktoobri 1997. aasta otsust (SCH/Com-ex(97)29 rev 2) ja 16. detsembri 1998. aasta otsust (SCH/Com-ex(98)49 rev 3) ning arvestades, et: (1) on tehtud külastusi selleks, et kontrollida, kas inimtööjõu, materiaalsete vahendite, piirikontrolli- ja piiriseireasutuste koolitamise ning asjaomaste osakondade vahelise koostöö tingimused on täidetud; (2) tingimused alates 1. jaanuarist 2000 Kreeka sisepiiril isikute kontrollimise kaotamiseks on täidetud, ON VASTU VÕTNUD JÄRGMISE OTSUSE: Artikkel 1 Isikute kontrollimine Kreeka ja nende liikmesriikide vahelistel sisepiiridel, kes kohaldavad täielikult Schengeni acquis"d, kaotatakse ajavahemikus 1. jaanuar 2000 kuni 26. märts 2000. Käesolevat otsust kohaldatakse alates 1. jaanuarist 2000 sadamates sisemereliikluses." Kreekast väljuvatel ja sinna saabuvatel siselendudel lepitakse kokku piirikontrolli kaotamine Kreeka ja asjaomase liikmesriigi vahel alates 1. jaanuarist 2000 nendes lennujaamades, kus see tehniliselt võimalik on. Piirikontrollid kaotatakse igal juhul hiljemalt 26. märtsiks 2000. Asjaomased liikmesriigid teatavad nõukogule ja komisjonile enne 1. aprilli 2000 meetmetest, mida nad on käesoleva otsuse rakendamiseks vastu võtnud. Artikkel 2 Schengeni hindamise töörühm kontrollib Kreeka suhtes Schengeni acquis täielikku kohaldamist ning analüüsib vajalikke meetmeid. Artikkel 3 1. Käesolev otsus jõustub selle vastuvõtmise päeval. 2. See avaldatakse Euroopa Ühenduste Teatajas. Brüssel, 13. detsember 1999 Nõukogu nimel eesistuja S. Hassi --------------------------------------------------
Euroopa Liidu Teataja L 093 , 08/04/1999 Lk 0024 - 0025



Komisjoni otsus, 30. märts 1999, millega kiidetakse heaks sigade katku tõrje situatsioonplaanid (teatavaks tehtud numbri K(1999) 769 all) (EMPs kohaldatav tekst) (1999/246/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. jaanuari 1980. aasta direktiivi 80/217/EMÜ, millega kehtestatakse ühenduse meetmed sigade katku tõrjeks, [1] viimati muudetud otsusega 93/384/EMÜ, [2] eriti selle artiklit 14b, ning arvestades, et: kriteeriumid, mida tuleb kohaldada mutatis mutandis sigade katku tõrje situatsioonplaanide koostamisel, on sätestatud komisjoni otsuses 91/42/EMÜ [3]; teatavad liikmesriigid on esitanud heakskiitmiseks riiklikud situatsioonplaanid; nende plaanide läbivaatamine näitas, et nad vastavad kõikidele otsuses 91/42/EMÜ sätestatud kriteeriumidele ja nende tõhus rakendamine võimaldab saavutada soovitud eesmärki; plaanide tõhususe tagamiseks on vajalikud stsenaariumiuuringud ja simulatsioonõppused; situatsioonplaane tuleb regulaarselt ajakohastada; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Lisas loetletud liikmesriikide esitatud sigade katku tõrje situatsioonplaanid kiidetakse heaks. Artikkel 2 Käesolev otsus on adresseeritud liikmesriikidele. Brüssel, 30. märts 1999 Komisjoni nimel komisjoni liige Franz Fischler [1] EÜT L 47, 21.1.1980, lk 11. [2] EÜT L 166, 8.7.1993, lk 34. [3] EÜT L 23, 29.1.1991, lk 29. -------------------------------------------------- LISA Belgia Taani Saksamaa Hispaania Prantsusmaa Iirimaa Itaalia Madalmaad Austria Portugal Soome Rootsi Ühendkuningriik --------------------------------------------------
Euroopa Liidu Teataja L 305 , 30/11/1999 Lk 0025 - 0025



Nõukogu otsus, 15. november 1999, mis käsitleb veterinaarküsimuste alase protokolli sõlmimist, mis täiendab ühelt poolt Euroopa Ühenduse ja teiselt poolt Taani valitsuse ja Fääri saarte kohaliku valitsuse vahelist lepingut (1999/778/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõigu esimese lausega ja artikli 300 lõikega 4, võttes arvesse komisjoni ettepanekut [1] ning arvestades, et: veterinaarküsimuste alane protokoll, mis täiendab ühelt poolt Euroopa Ühenduse ja teiselt poolt Taani valitsuse ja Fääri saarte kohaliku valitsuse vahelist lepingut, tuleks heaks kiita, ON VASTU VÕTNUD JÄRGMISE OTSUSE: Artikkel 1 Veterinaarküsimuste alane protokoll, mis täiendab ühelt poolt Euroopa Ühenduse ja teiselt poolt Taani valitsuse ja Fääri saarte kohaliku valitsuse vahelist lepingut, kiidetakse käesolevaga ühenduse nimel heaks. Protokolli tekst on lisatud käesolevale otsusele. Artikkel 2 Nõukogu eesistuja on volitatud nimetama isiku(d), kellel on õigus ühenduse suhtes siduvale protokollile alla kirjutada ja teatada vastavalt protokolli [2] artikli 4 sätetele. Artikkel 3 Komisjon, keda abistavad liikmesriikide veterinaarteenistuste esindajad, esindab ühendust protokolli artikli 2 alusel asutatud veterinaariaalases töörühmas. Ühenduse seisukoha ühiskomitees veterinaariaalase töörühma soovituste kohta koostab nõukogu komisjoni ettepanekul kvalifitseeritud häälteenamusega. Artikkel 4 Käesolev otsus jõustub selle vastuvõtmise päeval. Brüssel, 15. november 1999 Nõukogu nimel eesistuja K. Hemilä [1] EÜT C 274, 28.9.1999, lk 11. [2] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 015 , 20/01/2000 Lk 0001 - 0001



Nõukogu otsus 2000/29/EÜ, 28. juuni 1999, Islandi Vabariigi ja Norra Kuningriigiga lepingu sõlmimise kohta ühelt poolt Iirimaa ning Suurbritannia ja Põhja-Iirimaa Ühendatud Kuningriigi ning teiselt poolt Islandi Vabariigi ja Norra Kuningriigi vaheliste õiguste ja kohustuste kehtestamise kohta Schengeni acquis' valdkondades, mida kohaldatakse nende riikide suhtes EUROOPA LIIDU NÕUKOGU, võttes arvesse Euroopa Liidu lepingule ja Euroopa Ühenduse asutamislepingule Amsterdami lepingu liidetud protokolli artikli 6 lõiget 2, millega integreeritakse Schengeni acquis Euroopa Liidu raamistikku, ON TEINUD JÄRGMISE OTSUSE: Ainus artikkel Käesolevaga kiidetakse heaks Islandi Vabariigi ja Norra Kuningriigiga sõlmitud leping, millega kehtestatakse ühelt poolt Iirimaa ja Suurbritannia ja Põhja-Iirimaa Ühendatud Kuningriigi ning teiselt poolt Islandi Vabariigi ja Norra Kuningriigi vahelised õigused ja kohustused Schengeni acquis' valdkondades, mida kohaldatakse neis riikides. Lepingu tekst on lisatud käesolevale otsusele. Luxembourg, 28. juuni 1999 Nõukogu nimel eesistuja M. Naumann --------------------------------------------------
Euroopa Liidu Teataja L 006 , 11/01/2000 Lk 0039 - 0039



Nõukogu otsus, 2. detsember 1999, teadus- ja tehnoloogiaalase koostöölepingu sõlmimise kohta Euroopa Ühenduse ja Hiina Rahvavabariigi valitsuse vahel (2000/16/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 170 koostoimes artikli 300 lõike 2 esimese lausega ja lõike 3 esimese lõiguga, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: (1) ühendus ja Hiina Rahvavabariik tegelevad teadusuuringute ja tehnoloogia arendamise eriprogrammidega ühist huvi pakkuvates valdkondades; (2) tuginedes varasematele kogemustele, on mõlemad pooled avaldanud soovi teha laiaulatuslikumat ja sügavamat teadus- ja tehnoloogiaalast koostööd; (3) teadus- ja tehnoloogiaalane koostöö moodustab osa kogu ühenduse ja Hiina Rahvavabariigi koostööst; (4) nõukogu volitas oma 22. juuni 1998 otsusega komisjoni pidama läbirääkimisi teadus- ja tehnoloogiaalase koostöölepingu (edaspidi "leping") sõlmimiseks ühenduse ja Hiina Rahvavabariigi valitsuse vahel; (5) nõukogu tegi 22. detsembril 1998 otsuse, et lepingule tuleb alla kirjutada ühenduse nimel; (6) lepingule kirjutati alla 22. detsembril 1998; (7) kõnealune leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Teadus- ja tehnoloogiaalane koostööleping Euroopa Ühenduse ja Hiina Rahvavabariigi valitsuse vahel kiidetakse ühenduse nimel heaks. Lepingu tekst on lisatud käesolevale otsusele. Artikkel 2 Lepingu artikli 11 kohaselt teatab nõukogu eesistuja, et ühendus on lepingu jõustumiseks vajalikud menetlused lõpule viinud [3]. Brüssel, 2. detsember 1999 Nõukogu nimel eesistuja E. Tuomioja [1] EÜT C 247 E, 31.8.1999, lk 32. [2] Arvamus on esitatud 3. novembril 1999 (Euroopa Ühenduste Teatajas seni avaldamata). [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 006 , 11/01/2000 Lk 0031 - 0031



Nõukogu otsus, 2. detsember 1999, teadus- ja tehnoloogiaalase koostöölepingu sõlmimise kohta Euroopa Ühenduse ja Argentina Vabariigi vahel (2000/15/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 170 koostoimes artikli 300 lõike 2 esimese lõigu esimese lausega ja lõike 3 esimese lõiguga, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: (1) Euroopa Majandusühenduse ja Argentiina Vabariigi vahel sõlmiti 2. aprillil 1990 kaubandust ja majanduskoostööd käsitlev raamleping [3]; (2) Euroopa Ühendus ja Argentiina Vabariik tegelevad teadusuuringute ja tehnoloogia arendamise eriprogrammidega ühist huvi pakkuvates valdkondades; (3) tuginedes varasematele kogemustele, on mõlemad pooled avaldanud soovi teha laiaulatuslikumat ja sügavamat teadus- ja tehnoloogiaalast koostööd; (4) käesolev teadus- ja tehnoloogiaalase koostöö leping moodustab osa kogu ühenduse ja Argentiina Rahvavabariigi koostööst; (5) nõukogu volitas oma 25. jaanuari 1999. aasta otsusega komisjoni pidama läbirääkimisi teadus- ja tehnoloogiaalase koostöölepingu sõlmimiseks Euroopa Ühenduse ja Argentiina Vabariigi vahel; (6) nõukogu tegi 29. juulil 1999 otsuse, et kõnealusele teadus- ja tehnoloogiaalasele koostöölepingule tuleb alla kirjutada Euroopa Ühenduse nimel; (7) teadus- ja tehnoloogiaalasele koostöölepingule kirjutati alla 20. septembril 1999; (8) teadus- ja tehnoloogiaalane koostööleping Euroopa Ühenduse ja Argentiina Vabariigi vahel tuleks heaks kiita, ON VASTU VÕTNUD JÄRGMISE OTSUSE: Artikkel 1 Teadus- ja tehnoloogiaalane koostööleping Euroopa Ühenduse ja Argentiina Vabariigi vahel kiidetakse ühenduse nimel heaks. Lepingu tekst on lisatud käesolevale otsusele. Artikkel 2 Lepingu artikli 11 kohaselt teatab nõukogu eesistuja, et ühendus on lepingu jõustumiseks vajalikud menetlused lõpule viinud. Brüssel, 2. detsember 1999 Nõukogu nimel eesistuja E. Tuomioja [1] EÜT C 274 E, 28.9.1999, lk 1. [2] Arvamus on esitatud 4. novembril 1999 (Euroopa Ühenduste Teatajas seni avaldamata). [3] EÜT L 295, 26.10.1990, lk 67. --------------------------------------------------
Euroopa Liidu Teataja L 001 , 04/01/2000 Lk 0012 - 0012



Nõukogu otsus 2000/1/EÜ, 17. detsember 1999, ühenduse nimel Euroopa Ühenduse ja Vietnami valitsuse vahelise jalatsikaubanduses pettuste vältimist käsitleva vastastikuse mõistmise memorandumi allkirjastamise ja selle ajutise kohaldamise lubamise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut ning arvestades järgmist: (1) Komisjon on Euroopa Ühenduse nimel pidanud läbirääkimisi Euroopa Ühenduse ja Vietnami valitsuse vahelise jalatsikaubanduses pettuste vältimist käsitleva vastastikuse mõistmise memorandumi suhtes. (2) Vastastikuse mõistmise memorandum parafeeriti 4. augustil 1999. (3) Vastastikuse mõistmise memorandumile tuleb ühenduse nimel alla kirjutada. (4) Vastastikuse mõistmise memorandumit tuleb vastastikustel alustel kohaldada alates 1. jaanuarist 2000 kuni kokkuleppe ametlikuks sõlmimiseks vajalike protseduuride läbiviimiseni, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Vietnami valitsuse vaheline jalatsikaubanduses pettuste vältimist käsitleva vastastikuse mõistmise memorandumi sõlmimisel allkirjastatakse see ühenduse nimel. Artikkel 2 Nõukogu eesistujal on õigus määrata isik(ud), kes on volitatud ühenduse nimel vastastikuse mõistmise memorandumile alla kirjutama. Vastastikuse mõistmise memorandumi tekst lisatakse käesolevale otsusele. Artikkel 3 Vastastikuse mõistmise memorandumit kohaldatakse ajutiselt vastastikustel alustel alates 1. jaanuarist 2000 [1]. Brüssel, 17. detsember 1999 Nõukogu nimel eesistuja K. Hemilä [1] Komisjon avaldab Euroopa Ühenduste Teataja C-seerias kuupäeva, millest alates vastastikuse mõistmise memorandum kuulub kohaldamisele vastavalt käesolevale artiklile. --------------------------------------------------